Καλησπέρα σας αγαπημένα μου παιδιά. Μετά από μία εβδομάδα από το πρώτο μας μάθημα, επανέρχομαι με ένα δεύτερο. Ελπίζω σιγά σιγά να έχετε εξοικειωθεί με την καινούρια αυτή διαδικασία μαθημάτων, η οποία σαφώς και δεν συγκρίνεται με αυτή που είχαμε συνηθίσει μέχρι τώρα, αλλά για κάποιο χρονικό διάστημα πρέπει να προσαρμοστούμε με αυτήν.

Σήμερα θα μιλήσουμε για ένα μουσικό έργο που ονομάζεται *Ραψωδία σε μπλε (Rhapsody in blue)* που έχει γράψει ο Αμερικάνος συνθέτης George Gershwin. Το έργο αυτό συνδυάζει στοιχεία κλασικής και τζαζ μουσικής και γράφτηκε το 1924. Ο συνθέτης είναι επηρεασμένος από τους ήχους μιας μεγάλης πόλης και μπορούμε να το διακρίνουμε αυτό μέσα στο κομμάτι μας. Στο σημερινό μας μάθημα θα συνδυάσουμε τη μουσική μαζί με τη ζωγραφική. Θα ήθελα λοιπόν να ακούσετε το κομμάτι αφήνοντας τη φαντασία σας να ταξιδέψει και στη συνέχεια ενώ θα το ξανακούσετε, να σχεδιάσετε μία μεγάλη πόλη με ψηλά κτίρια, πολύ κόσμο, πολλά αυτοκίνητα και γενικότερα όλα αυτά που μπορούμε να συναντήσουμε μέσα σε αυτή (εννοείται ότι δεν μας ενδιαφέρει το πόσο καλά μπορεί ο κάθε ένας από εσάς να σχεδιάσει και να ζωγραφίσει, αλλά το πώς μπορεί να μεταφέρει στο χαρτί αυτό που ακούει σε ένα μουσικό κομμάτι). Θα ήθελα να μην ζωγραφίσετε μόνο μουσικούς και μουσικά όργανα, αλλά να δώσετε προσοχή σε αυτά που σας τόνισα λίγο πριν.

<https://youtu.be/ynEOo28lsbc>

(Πατάμε το Ctrl μαζί με αριστερό κλικ στο ποντίκι για να ανοίξουμε το σύνδεσμο)

Στη συνέχεια θα ήθελα να παρακολουθήσετε το δεύτερο βίντεο, όπου είναι ένα απόσπασμα της ταινίας της Warner Bros με τίτλο *Rhapsody in blue* και να προσέξετε τα όργανα και τον τρόπο που παίζει το κάθε ένα.

<https://youtu.be/VAuTouBhN5k>

Η επόμενη δραστηριότητα που θα ήθελα να κάνετε, είναι να βγείτε στο μπαλκόνι σας και να καταγράψετε σε ένα χαρτί τους ήχους της πόλης που ακούτε. Στη συνέχεια χωρίστε τους σε κατηγορίες (δυνατούς, σιγανούς, σύντομους και με διάρκεια). Αμέσως μετά προσπαθήστε να τους συγκρίνετε με τους ήχους που θα ακούγατε, αν βγαίνατε στο μπαλκόνι σας πριν γίνει αυτό με τον κορωνοϊό και να δείτε τις διαφορές.

Κλείνοντας, μπορείτε να τραγουδήσετε το τραγούδι *Όπου υπάρχει αγάπη* για να το θυμηθείτε και να σας έρθουν στο μυαλό οι όμορφες εικόνες μέσα από την τάξη, όταν το τραγουδούσαμε όλοι μαζί, με τους συμμαθητές/φίλους σας.

<https://youtu.be/EwcXCD-KNxM>

Τέλος μπορείτε να δείτε την ταινία κινουμένων σχεδίων της Disney με τον ίδιο τίτλο και με αυτόν τον τρόπο να κλείσουμε και το σημερινό μας μάθημα. Να είστε όλοι καλά και να συνεχίσετε να σκέφτεστε θετικά!!!

<https://youtu.be/ie-TS-BitnQ>